Indien 'n persoon een dag van die week oortyd werk, maar nie sy volle ure per week nie, moet hy steeds oortyd betaal word?
Ja; sou ‘n persoon byvoorbeeld die Maandag 2 ure meer werk as sy normale daaglikse ure en die Dinsdag 2 ure minder, moet hy of sy steeds vir die Maandag se oortyd betaal word teen 1.5. (of tyd af gegee word), al word lone weekliks of maandeliks bereken en betaal. Sou jy egter skriftelik so ooreenkom met jou werknemers wat onder die vergoedingsdrempel val en hulle nie meer as 12 uur op enige dag (etenstyd ingesluit) werk nie, en hou by ‘n maksimum van 45 uur per week, is oortyd nie nodig nie en gebruik jy dus die sogenaamde saamgepersde week, wat wel toegelaat word. Sou jy dus vooruit besluit om op ‘n gegewe dag nie te werk nie, kan jy daarvoor opmaak deur langer op ander dae te werk sonder oortyd, mits jy hou by die 12 ure maksimum per dag, 45 uur per week en 5 dae per week. Hierdie reeling moet egter pro-aktief toegepas word en nie “na die tyd”nie.